
Kaakkois-Suomen elinvoimakeskus on parhaillaan päivittämässä vuonna 2024 valmistunutta alempiasteisen tieverkon merkittävyysluokitusta ja soratieselvitystä.
Työn tavoitteena on selvittää ja analysoida Kaakkois-Suomen elinvoimakeskuksen alempiasteisen tieverkon merkittävyyttä eri merkittävyystekijöiden avulla. Merkittävyysluokituksella luodaan yleiskuva tarkasteltavalle tieverkolle sijoittuvista toiminnoista ja tieverkolla kulkevista henkilö- ja tavaraliikenteen kuljetuksista. Tarkastelussa on käytössä yhteensä 25 merkittävyystekijää. Merkittävyysluokituksen ja soratieselvityksen tuloksia hyödynnetään elinvoimakeskuksen erilaisten tarpeiden arvioinnissa ja hankkeiden ohjelmoinnissa.
Kysely: Koulukuljetusreitit
Tärkeässä roolissa ja yksi merkittävyystekijä työssä ovat maanteille sijoittuvat koulukuljetusreitit. Koulukuljetusreittitietoja hyödynnetään konkreettisesti myös maanteiden hoitourakoiden täsmähoitokohteiden määrittelyissä. Tiedustelisimmekin nyt teiltä tietoa kuntanne alueella sijaitseville maanteille osuvista koulukuljetusreiteistä (tulevan lukuvuoden 2026–2027 reittitiedot).
Tiedot toivotaan ensisijaisesti toimitettavan paikkatietomuodossa. Mikäli tiedot eivät ole paikkatietomuodossa, voitte tarvittaessa ladata tulostettavaksi oman kuntanne karttapohjan, missä on esitetty kuntanne alueella sijaitsevat peruskoulut ja maantiet tästä linkistä. Vaihtoehtoisesti voitte käyttää myös muuta karttapohjaa.
Merkitkää tulostettuun karttaan mahdollisimman selkeästi koulukuljetusreitit ja kuljetuksissa käytettävä kalusto (taksi/tilataksi = alle 9 paikkaa, pikkubussi = 9­22 paikkaa, bussi = yli 22 paikkaa). Vastausten selkeyttämiseksi toimittakaa vastaukset kalustoittain eri karttapohjille. Vastausten laadun parantamiseksi olisi hyvä olla tiedossa myös reittien tarkka lähtöosoite.
Kaikki tiedot voi toimittaa allekirjoittaneelle sähköpostitse 30.8. mennessä. 
Mikäli ette ole oikea henkilö vastaamaan tähän kyselyyn, ohjaisitteko viestin ystävällisesti sopivammalle henkilölle kunnassanne.
Lisätietojen ja epäselvien tilanteiden osalta voitte olla matalalla kynnyksellä yhteydessä allekirjoittaneeseen!
Koska saatuja tietoja hyödynnetään konkreettisesti maanteiden hoitourakoissa, elinvoimakeskuksen toiveena on saada tulevaisuudessa tietoja myös koulukuljetusreiteissä tapahtuvista muutoksista etenkin pikkubusseilla / busseilla ajettavien reittien osalta. Nämä muutokset voi toimittaa niin ikään allekirjoittaneelle.

